cyanic-selkie/wikianc huggingface dataset:
Monopols
Monopolam var nošķirt vairākus veidus, kā dabiskais monopols, mākslīgais monopols, valsts monopols, tehniskā progresa monopols un pieprasījuma monopols jeb monopsons. Dabiskais monopols rodas nozarēs, kur liela nozīme ir pozitīvam apjoma efektam, tā var būt tik liela, ka, ja nozarē darbojas divas firmas, to saražotais apjoms ir nepietiekams, lai katra no tām gūtu peļņu. Mākslīgais monopols rodas vienošanās rezultātā. Vienošanās notiek par tirgu, par cenu, par apjomu. Valsts monopolu pasludina valsts, pārņemot savā pārziņa svarīgas nozares, kas nodrošina valsts intereses un dod valstij ienākumus. Tehniskā progresa monopols ir, kad firma uz iegūta patenta pamata izstrādā jaunu tehnoloģiju ražošanai; šis veids ir ierobežots laikā. Pieprasījuma monopols jeb monopsons ir situācija, kad pastāv daudz piedāvātāju, bet tikai viens pircējs.
Monopola izveidošanās cēloņi
Izmaksas:
Dabīgie monopoli:
Juridiskās barjeras:
Negodīga konkurence:
Formas
Visvienkāršākās monopola formas ir īslaicīgas vienošanās ar visdažādākajiem nosaukumiem: konvencijas, puli, korneri, ringi utt. Mainoties lielo uzņēmumu spēku samēram, šādas monopolvienošanās bieži vien sairst.
Mūsdienu īpatnība ir tāda, ka veidojas sarežģītas monopoldarbības struktūras, piemēram, trestu karteļi.
Slimība
Slimība ir organisma funkciju traucējumi. Veselā organismā stabilu stāvokli nodrošina homeostāze. Ja organisma funkciju regulācijas sistēma pārstāj normāli darboties, homeostāze tiek izjaukta. Šādus organisma funkciju traucējumus sauc par slimībām. Dažas slimības ir īslaicīgas, un organisms tās ātri uzveic. Citas ir smagākas, tāpēc ir nepieciešama palīdzība, lai tās uzveiktu vai novērstu šo slimību izraisītos traucējumus.
Ceļa pārvads
Ceļa pārvads ir mākslīga inženiertehniskā būve divu vai vairāku ceļu krustojumam atšķirīgos līmeņos. Ceļu pārvads novērš viena līmeņa krustojumu un pārbrauktuvju negatīvos faktorus. Var būt gan autoceļa pārvadi, gan dzelzceļa pārvadi, gan gājēju ceļa pārvadi, gan veloceļa pārvadi. Viena ceļu šķērsojummezgla robežās var būt vairāki ceļa pārvadi; tie var būt taisni, liekti vai vairākos virzienos izlocīti. Ceļa pārvada apakšas konstrukcijai jābūt 4,55 metru augstumā virs šķērsojamās brauktuves, bet konstrukcijām virs dzelzceļa līnijām nepieciešams nodrošināt būvju tuvinājuma gabarīta izmērus. Ceļu pārvadam var būt šādi līmeņi: augšējais, apakšējais vai vidējais (trīslīmeņu pārvadā) līmenis. Atkarībā par kuru konkrētu konstrukciju (dzelzceļš, autoceļš, gājēju ceļš, veloceļš) ir runa, attiecīgi dēvē par dzelzceļa pārvadu, autoceļa pārvadu, gājēju pārvadu vai velopārvadu.
Jebkura ceļu pārvada ceļu var vienkārši dēvēt par ceļa pārvadu kā tādu, pieminot vien konkrētas vietas dislokāciju. Zemākā līmeņa (pirmais līmenis) ceļu pārvada ceļu uz zemes klātnes sauc attiecīgi, piemēram, par: attiecīgu ceļu zem dzelzceļa pārvada vai attiecīgu ielu zem autoceļa pārvada, vai attiecīgu šoseju zem gājēju ceļa pārvada, vai rotācijas aplis zem Slāvu ielas ceļu pārvada u.tml.
Harisbērga
Harisbērga, pazīstama arī kā Harisburga, ir pilsēta ASV, Pensilvānijas štata administratīvais centrs. 2008. gadā pilsētā dzīvoja 47 196 iedzīvotāji.
Pilsēta nosaukta par godu lieltirgotājam Džonam Harisam.
Merilins Mensons
Braiens Hjū Vorners (en; dzimis ), profesionāli zināms kā Merilins Mensons (Marilyn Manson), ir amerikāņu mūziķis, aktieris, gleznotājs, rakstnieks un sākotnēji mūzikas žurnālists. Pazīstams ar savu mūzikas grupu Marilyn Manson. Viņa skatuves vārds izveidots no aktrises Merilinas Monro un slepkavas Čārlza Mensona vārda un uzvārda. Mediji viņu uzskata kā sliktu piemēru bērniem Mensona skandalozo tēlu un dziesmu vārdu dēļ.
Give It To Me (Timbaland dziesma)
"Give It to Me" ir repera Timbaland dziesma, tajā piedalās dziedātāja Nellija Furtado un dziedātājs Džastins Timberleiks. Dziesma iekļauta Timbaland otrajā studijas solo albumā Timbaland Presents Shock Value, kas iznaca 2007. gadā. "Give It to Me" tika izdots kā pirmais albuma singls. Dziesma tika nominēta Grammy balvai. Dziesmu producējis Timbaland. "Give It to Me" sasniedza pirmo vietu Kanādas, Lielbritānijas un ASV topā.
Fokometrija
Fokometrija ir lēcu un optisko sistēmu fokusa attāluma noteikšana. Ierīci šādai attāluma noteikšanai sauc par fokometru. Fokometrijas metodes ir dažādas. Tās cita no citas atšķiras ar mērījumu precizitāti. Nosakot fokusa attālumu, jāzina nepieciešamā precizitāte un atkarībā no tās jāizvēlas attiecīgā metode.
Fokometrijas metodes
Fokometrijas metodes ir dažādas, piemēram, Beseļa metode. Tās cita no citas atšķiras ar mērījumu precizitāti. Nosakot fokusa attālumu, jāzina nepieciešamā precizitāte un atkarībā no tās jāizvēlas attiecīgā metode. Lēcu un optisko sistēmu fokusa attālumu nosaka ar Beseļa metodi vai, lietojot kolimatoru un mikroskopu.
Beseļa metode
Piemēram, šādu formulu lieto, lai aprēķinātu optisko stiprumu savācējlēcai, kuras optisko stiprumu nosaka ar Beseļa metodi, kur f ir fokusa attālums, c ir attālums starp objektu un lēcu un e ir attālums starp 2 lēcas pozīcijām.
Beseļa metodi var izmantot arī ieliektas lēcas fokusa attāluma noteikšanai. Ieliekto lēcu ievieto vienā turētājā kopā ar izliekto lēcu, kurai fokusa attālums jau ir noteikts, bet aprēķinos ir jāizmanto cita formula.
Mēslvaboļu dzimta
Mēslvaboļu dzimta (la) ir visēdāju vaboļu dzimta. Latvijā sastopamas septiņas sugas no piecām ģintīm un divām apakšdzimtām.
Izplatība
Pasaules faunā ir sastopamas vairāk nekā 600 sugas no 68 ģintīm. Nearktikas reģionā var sastopt 55 sugas no 11 ģintīm.
Apraksts
Izauguša īpatņa garums var būt no 3 līdz 70 mm. Ķermenis ir ovāls vai apaļš, var būt dzeltenā, brūnā, dzeltenbrūnā, violetā vai melnā krāsā (visbiežāk ar metālisku mirdzumu vai retāk bez tā). Ūsiņas ar 11 segmentiem un ar 3 segmentārām vālītēm; visi segmenti ir pūkaini.
Ekoloģija
Kāpuri barojas ar maitu vai dzīvnieku mēsliem. Izaugušas vaboles ēd sēnes vai dzīvnieku mēslus, taču ir tādas sugas, kuras nebarojas vispār.
Ofenbaha pie Mainas
Ofenbaha pie Mainas (de) ir pilsēta Hesenes federālajā zemē, Vācijā. Tā ir osta Mainas krastā, atrodas netālu no Frankfurtes pie Mainas. Pilsēta pirmoreiz tikusi minēta 977. gadā. Ofenbaha pie Mainas ir Frankfurtes/Reinas—Mainas aglomerācijā.
Agrāk Ofenbaha pie Mainas bija ādu rūpniecības centrs. Pilsēta tikusi pārbūvēta pēc Otrā pasaules kara, kura laikā tā pamatīgi cieta. 2013. gadā pilsētas iedzīvotāju skaits sasniedza 126,9 tūkstošus.
Amnesiac
"Amnesiac" ir angļu alternatīvā roka grupas Radiohead piektais studijas albums. Tas tika izdots 2001. gada 4. jūnijā, debitējot Apvienotās Karalistes albumu topa pirmajā vietā un Billboard 200 topa otrajā vietā.
Patogēns
Patogēns (fr; cēlies no  — ‘ciešanas, slimība’ un  — ‘izcelsme’) ir jebkura bioloģiska sistēma, kas var inficēt ķermeni un izraisīt slimību. Patogēni uzbrūk ķermeņa šūnām un izdala stipras indes jeb toksīnus. Gandrīz visi patogēni ir mikroorganismi. Izplatītākie patogēni ir baktērijas, vīrusi, bet dažas slimības var izraisīt arī vienšūņi un sēnes. Pie patogēniem pieskaita arī prionus.
Patogēnos mikroorganismus iedala:
Baltkrievijas Nacionālā bibliotēka
Baltkrievijas Nacionālā bibliotēka (be, ru) ir dibināta.
Tagad tā atrodas 72 metrus augstā ēkā Minskā, Baltkrievijā. Tajā ir 22 stāvi un tā tika pabeigta 2006. gada janvārī. Ēkā atrodas 500-vietīga konferenču zāle. Tās galvenais arhitektoniskais komponents ir rombikuboktaedrs. Bibliotēkas galveno ēku atklāja.
Baltkrievijas Nacionālā bibliotēka ir galvenais informatīvais un kultūras centrs valstī. Tās krājumos ir 8 miljoni dažādu formātu glabāšanas vienību. 1993. gadā bibliotēka uzsāka veidot savus elektroniskās informācijas resursus. Tajā veido dažādus bibliogrāfiskas, grafiskas, pilna teksta, skaņu un lingvistiskas datubāzes, kas satur vairāk kā 2 miljonus ierakstu. Datubāžu repertuārs ir visai plašs: sociālās zinības, vēsture, Baltkrievijas māksla un kultūra. Bibliotēkas lietotājiem ir pieeja arī citu bibliotēku datubāzēm un informācijas institūcijām, ieskaitot ārvalstu.
Pēc bibliotēkas pakalpojumiem ir liels pieprasījums. Bibliotēkas pakalpojumus izmanto vairāk kā 90 tūkstoši Baltkrievijas iedzīvotāju, kuri gada laikā izmanto 3,5 miljonus dokumentu. Katru dienu bibliotēku apmeklē 2,2 tūkstoši cilvēku, aplūkojot 12 tūkstošus dokumentu no tās fondiem.
Krustpils pilsētas ebreju pamatskola
Krustpils pilsētas ebreju pamatskola bija viena no Krustpils (tagad Jēkabpils) pamatskolām, kas pastāvēja pirmās Latvijas brīvvalsts laikā. Tā atradās Krustpilī, Rīgas ielā 170.
Leiba Kleinmaņa pārziņā tika atvērta sešu klašu pamatskola Rīgas ielas namā, kurā vēlāk, padomju varas gados ilgstoši atradās restorāns "Staburags", bet vēlāk ar tādu pašu nosaukumu veikals. Mācības notika ebreju valodā (ivritā vai idišā). Skolā pasniedza arī latviešu izcelsmes skolotāji Kārlis Krastiņš un Vilis Kakstāns — Kalnāre (Krustpils bāriņu tiesas priekšsēdētājs).
1929./ 1930. mācību gadā skolai bija pieteikušies un tajā mācījās 161 skolnieks. Skolā pasniedza 7 skolotāji. Mācību iestādi šajā laikā vadīja skolas pārzinis Guditors.
Skola pastāvēja līdz 1941. gada jūnija mēnesim, kad vācu karaspēks ieņēma pilsētu. 1941. gada jūlijā skolas ēkā tika ierīkota geto.
Svētais Nikolajs
Svētais Nikolajs jeb Svētais Nikolass (gr; dzimis pēc leģendām apm., miris pēc leģendām ) bija leģendārs kristiešu svētais, Miras bīskaps IV gadsimta sākumā. Krievu pareizticīgajā tradīcijā biežāk saukts par Nikolaju Brīnumdari (ru). Daudzās Eiropas tautu tradīcijās — Ziemassvētku vecīša, dažkārt saukta par Santa Klausu (en, nl, de, it utt.), prototips. Slepenu dāvanu nesējs bērniem tradicionāli 5.—6. decembrī Nīderlandē un Beļģijā, kā arī mazākā mērā citur Centrāleiropā. Citās tradīcijās slepena dāvināšana ir Ziemassvētku vai dažkārt Jaungada svinību sastāvdaļa. Jūrnieku un bērnu svētais aizbildnis.
Dzīvesgājums
Svētā Nikolaja dzīvesstāsts pamatojas uz tradīcijām un leģendām. Piedzimis turīgā ģimenē Romas impērijas Pataras pilsētā (mūsdienu Turcijas Antaljas ilā). Dzīves laikā veicis dažādus brīnumus, kā arī, būdams bīskaps, materiāli palīdzējis ļaudīm. Dažkārt to veicis slepeni, no kā radusies Ziemassvētku dāvināšanas tradīcija. Vadījis vairāku pagānu tempļu, arī Artemīdas tempļa Efesā nopostīšanu. Esot piedalījies Pirmajā Nīkajas koncilā, kaut arī koncila dalībnieku sarakstā viņa nav, kur sašutumā iesitis Ārijam. Miris Mirā, kur kalpojis par bīskapu. Viens no relatīvi retajiem agrīnajiem kristiešu svētajiem, kuri miruši dziļā vecumā.
Svētais Nikolajs tika apglabāts Mirā. 1071. gadā pēc Bizantijas sakāves Mancikertas kaujā un sekojošās politiskās neskaidības, itāļu jūrnieki no Bari 1087. gadā, pretēji vietējo pareizticīgo mūku gribai, pārveda Svētā Nikolaja pīšļus uz Bari, kur tie atrodas joprojām.
29. oktobris
Vārda dienas
Elva, Elvijs, Elvis, Laimis, Laimonis
Fara līcis
Fara līcis (en) ir līcis Deivisa jūras piekrastē Karalienes Mērijas krastā. Līcis ir tā platākajā vietā ap 30 km plats un iestiepjas sauszemē par 12 km. Izvietojies auz austrumiem no Helena glečera. Līci 1912. gada novembrī atklāja Daglasa Mosona ekspedīcija un nosauca jaunzēlandiešu zinātnieka Fara (C.C. Farr) vārdā.
Tīmekļa serveris
Tīmekļa serveris ir serveris, kuru var attiecināt uz divām lietām:
Ikkatrs tīmekļa serveris (pirmajā nozīmē) darbina tīmekļa servera programmatūru (otrā nozīme).
Pārskats
Primārā tīmekļa servera funkcija ir sniegt tīmekļa lapu pieprasījumu klientiem, izmantojot hiperteksta pārsūtīšanas protokolu (HTTP). Tas nozīmē HTML dokumentu un jebkādu papildu saturu piegādi, kas var tikt iekļauta dokumentos, kā piemēram, attēli, stila lapas un skripti. Lietotāja klients, parasti interneta pārlūks, uzsāk pieprasījumu serverim izmantojot HTTP, un serveris atbild ar izvēlēto saturu vai ar kļūdas paziņojumu, ja nespēj šo saturu atrast vai attēlot. Resurss parasti ir reāls fails uz servera papildus glabātuves, taču nevienmēr, un tas lielā atkarīgs no kā serveris ir īstenots. Kamēr primārā servera funkcija ir sniegt saturu klientam, tomēr nedrīkst aizmirst par iespēju saņemtsaturu no klienta, kas tiek īstenots dažādās tīmekļa veidlapās un klienta failu augšupielādē. Tīmekļa serveri netiek izmantoti tikai tīmekī. Tie var tikt iestrādātāti printeros, maršutētājos, tīmekļa kamerās, kā arī tie var tikt izmantoti tikai, lai apkalpotu vietējo tīklu. Šajā gadījumā tīmekļa severis var tikt izmantots šo sistēmu pārraudzībai un administrēšanai. Tādā veidā klientam nav nepieciešams uzstādīt papildus programmatūru, bet pietiek vienīgi ar tīmekļa pārlūku, kas kalpo kā administrēšanas rīks.
Vēsture
1989. gadā Tims Berners-Lī rosināja ideju par jaunu projektu savam darba devējam CERN, ar mērķi atvieglot informācijas apmaiņu starp zinātniekiem, izmantojot hiperteksta sistēmu. Projekta rezultātā 1990. gadā Berners-Lī izveidoja divas programmas:
No 1991. gada līdz 1994. gadam šī agrīnā tehnoļiģija palīdzēja sazināties starp dažādām operētājsistēmām, kuras izmantoja zinātniskās organizācijas un augstskolas. 1994. gadā Tims Berners-Lī nolēma veidot World Wide Web Consortium (W3C), lai reglamentētu tālāku attīstību daudzu iesaistīto tehnoloģiju (HTTP, HTML, u.c.) lietošanā, izmantojot standartizācijas procesu.
Programmatūra
Populārākās tīmekļa (HTTP) servera programmas ir:
Valters
Valters var būt:
Texas hold 'em
Spēles norise
Uzsākot spēli, katram spēlētājam tiek izdalītas 2 kārtis. Spēlētāji pa kreisi no dalītāja (dealer) liek obligātās likmes (blinds) un tad seko pirmā solīšanas kārta. Pirmajam vārds ir spēlētājam pa kreisi no big bling. Lai turpinātu spēli, spēlētājiem ir jāvienojas par likmi, kas ir vienāda vismaz ar minimālo spēles/līmeņa likmi - big blind. Spēlētāji, kas nevēlas piedalīties izspēlē, var nomest kārtis. Kad pirmā solīšanas kārta ir beigusies un, ja spēlē piedalās vismaz 2 spēlētāji, galdā tiek izliktas 3 kārtis (flop). Tad seko otrā solīšanas kārta, kuru uzsāk pirmais spēlētājs pa kreisi no dalītāja, kurš vēl piedalās spēlē. Ja pēc solīšanas kārtas beigām spēlē piedalās vismaz 2 spēlētāji, tad galdā tiek izlikta ceturtā kārts (turn), un sākās trešā solīšanas kārta. Ja pēc solīšanas kārtas beigām spēlē piedalās vismaz 2 spēlētāji, tad galdā tiek izlikta piektā un pēdējā kārts (river), un sākās ceturtā solīšanas kārta. Ja solīšanas kārtas beigās spēlē piedalās vismaz 2 spēlētāji, tad uzvarētāju noskaidro, salīdzinot roku stiprumu. Pirmais savas kārtis parāda spēlētājs, kurš pirmais veica likmi, kurai cits/-i spēlētāji piekrita. Spēlētājs ar stiprāko kombināciju tiek atzīts par uzvarētāju un savāc bankā esošos žetonus.
Texas Hold'em No Limit
No limit nozīmē, ka spēlētāju likmju apmērs nav ierobežots un katrā no solīšanas kārtām spēlētājs drīkst solīt visus žetonus, kas ir tā rīcībā. Texas Hold'em noteikumi paredz, ka katram spēlētājam tiek izdalītas 2 kārtis (hold cards) ar seju uz leju, un spēles gaitā galdā tiek izliktas vēl 5 kārtis (kopējās kārtis — en) — vispirms uz galda tiek izliktas 3 kārtis jeb flops, tad ceturtā kārts (turn) un piektā kārts (river). Spēlētājiem ir mērķis izveidot spēcīgāko iespējamo kombināciju no jebkurām piecām kārtīm, kas tam ir pieejamas - izdalītās 2 kārtis un 5 kārtis galdā.
Minerālu uzskaitījums no Š līdz Ž
Pēdējoreiz atjaunots 2006. gada 15. septembrī.
Nav iespējams sastādīt precīzu un nekļūdīgu "pasaules minerālu sarakstu". Ar jaunu minerālu reģistrāciju, aprakstīšanu un nosaukumu došanu nodarbojas Starptautiskā Mineraloģijas asociācija. Tomēr pirms 1959. gada atklātie minerāli nav izgājuši mūsdienās pieņemto oficiālo nosaukuma došanas procedūru - kopš šī laika daļa no šiem agrāk atklātajiem minerāliem ir apstiprināti kā atsevišķi minerāli, toties citi vairs netiek uzskatīti par atsevišķu minerāla veidu. Šajā sarakstā iekļauti dažādi minerālu nosaukumi - gan tie, kas apstiprināti pēc 1959. gada, gan arī agrāk aprakstītie minerāli, par kuriem joprojām pastāv uzskats, ka tie ir atsevišķi minerāli. Ja Jūs šeit neatrodat kādu literatūras avotā minētu minerālu, tas visdrīzāk ir ieguvis citu nosaukumu, sadalīts vairākos minerālos vai atzīts par neesošu.
Tā kā šis saraksta izmērs pārsniedz ērta Vikipēdijas saraksta izmērus, tas sadalīts alfabēta grupās. Minerāli ir grupēti pēc nosaukumiem šādā veidā: A-C - Č-G - Ģ-J - K-Ļ - M-P - R-S - Š-Ž.
Bišu dzeņi
Bišu dzeņi jeb bišķērāji (Merops) ir zaļvārnveidīgo kārtas (Coraciiformes) putnu ģints, kas pieder bišu dzeņu dzimtai (Meropidae). Bišu dzeņu ģintī ir 24 sugas. Lielākā daļa bišu dzeņu sugu dzīvo Āfrikā un Āzijā. Eiropā un Latvijā ir sastopama viena suga — bišu dzenis (Merops apiaster). Arī Austrālijā un Jaungvinejā mājo tikai viena suga — varavīksnes bišu dzenis (Merops ornatus).
Izskats un īpašības
Visiem bišu dzeņiem ir košs un krāsains apspalvojums, slaidi ķermeņi un parasti pagarinātas astes centrālās spalvas. Lielākajai daļai bišu dzeņu sejā starp acīm ir kontrastainas krāsas apspalvojuma līnija, kas atgādina šauras brilles. Daudzām sugām galvas un pakakles ir kontrastainās krāsās. Viena no galvenajām apspalvojuma krāsām ir zaļā, tikai dažām sugām apspalvojumā nav zaļās krāsas.
Tie barojas tikai ar kukaiņiem, kurus noķer lidojot. Īpaši daudz tie medī bites, lapsenes un sirseņus.
Jēkabmiesta Marijas skola
Jēkabpils Marijas skola jeb, kā tolaik sauca, Jēkabmiesta Marijas skola bija viena no Jēkabpils skolām.
Vēsture
Skolas vajadzībām tika uzcelta sarkana ķieģeļu ēka Daugavas malā blakus klosterim. Skola tika atvērta 1834. gadā. Tā bija skola meitenēm ar divām klasēm.
Vēlākos gados netālu no šīs ēkas uzcēla jaunu skolas ēku (tagad Brīvības iela 213), uz kuru pārcēla meitenes, bet vecajā ēkā tika izveidota Vladimira — Marijas zēnu skola ar divām klasēm.
Skola tika slēgta Pirmā pasaules kara laikā. Latvijas pirmās brīvvalsts laikā šo ēku nopirka ārsts Jānis Pusbarnieks, kurš tajā ierīkoja pēc jaunlaiku prasībām atbilstošu doktorātu. Padomju varas gados šajā ēkā atradās Plaušu dispansers.
51 (skaitlis)
51 (piecdesmit viens) ir skaitlis, kas veselo skaitļu rindā atrodas starp 50 un 52. Gada piecdesmit pirmā diena ir 20. februāris.
Romiešu skaitļu sistēmā 51 tiek pierakstīts šādi — LI, bet binārajā skaitīšanas sistēmā piecdesmit viens ir 1100112, oktālajā skaitīšanas sistēmā — 638 un heksadecimālajā skaitīšanas sistēmā — 3316. Piecdesmit viens ir nepāra skaitlis.
Ķīmisko elementu periodiskā tabulā piecdesmit viens ir antimona (Sb) atomskaitlis. Tas ir Peru tālsarunu kods un 51. zona ir Amerikas militārā bāze.
Latvijas Republikas Aizsardzības ministrija
Latvijas Republikas Aizsardzības ministrija ir vadošā valsts pārvaldes iestāde valsts aizsardzības jomā. Aizsardzības ministriju politiskā līmenī vada aizsardzības ministrs.
Vēsture
Aizsardzības ministrija tika izveidota kā Apsardzības ministrija. 1922. gadā tā tika pārdēvēta par Kara ministriju. Ministrija tika likvidēta pēc Latvijas inkorporācijas PSRS. Kopš padomju okupācijas sākuma līdz 1994. gada augustam ministrijas ēkā atradās Baltijas kara apgabala štābs. 1991. gadā Latvijas Republikas Augstākā Padome uz 1991. gada barikāžu laikā dibinātās Sabiedrības drošības departamenta bāzes izveidoja Aizsardzības ministriju.
Darbības mērķi
Aizsardzības ministrijas funkcijas un uzdevumus nosaka tās nolikums. Ministrijas darbu vada arī valsts sekretārs. Valsts sekretāra galvenie uzdevumi ir nozares politikas un stratēģiju izstrādes organizēšana, nozares politikas īstenošana, iestādes administratīvā darba vadīšana un ministriju funkciju izpildes organizēšana.
Nataša Bedingfīlda
Nataša Anna Bedingfīlda (Natasha Anne Bedingfield; dzimusi Rietumsaseksā, Anglijā) ir angļu popdziedātaja un dziesmu autore.
1990. gadu sākumā muzicēja kopā ar brāli un māsu kristīgajā grupā The DNA Algorithm. 2004. gadā uzsāka savu solokarjeu un tajā pašā gadā izdeva savu debijas studijas albumu Unwritten. Albums tika novērtēts atzinīgi un pārdots vairāk nekā 2,3 miljonos kopiju visā pasaulē. 2007. gadā viņa tika nominēta Grammy balvai kategorijā "Labākais sieviešu vokāla izpildījums" par dziesmu "Unwritten". N. Bedingfīldas otrajā albumā N.B. (2007. gads) tika iekļauti vieni no viņas pazīstamākajiem singliem: "I Wanna Have Your Babies", "Soulmate" un "Say It Again". Vēl 2008. gadā izdeva trešo albumu Pocketful of Sunshine un 2009. gada nogalē sāka darbu pie ceturtā studijas albumu, ko ir paredzēts izdot ar nosaukumu Strip Me.
Kempice
Kempice - pilsēta Polijas ziemeļos, Pomožes vojevodistē uz dienvidiem no Slupskas.
Valters (uzvārds)
Valters (siev.dz. Valtere) ir uzvārds. Cilvēki ar šādu uzvārdu:
Marilyn Manson
Marilyn Manson var būt:
Sardīniešu valoda
Sardīniešu jeb sardu valoda ir romāņu grupas valoda, kurā runā lielākā daļa Sardīnijas salas iedzīvotāju, izņemot salas ziemeļu daļu, kur runā korsikāņu valodas dialektos un dažas rietumu piekrastes pilsētas, kur runā katalāņu un ligūriešu valodā. Salīdzinot ar citām romāņu valodām, sardīniešu valodā ir saglabājies visvairāk fonētisku un gramatisku elementu no latīņu valodas. Jūtama arī katalāņu un spāņu valodas ietekme.
Dialekti
Galvenie sardīniešu valodas dialekti ir logudoriešu dialekts salas ziemeļu daļā un kampidāņu — dienvidu daļā. Galluriešu un sasāriešu dialekti Sardīnijas ziemeļos ir tuvāki korsikāņu nevis sardīniešu valodai.
52 (skaitlis)
51 (piecdesmit divi) ir naturāls skaitlis, kas veselo skaitļu rindā atrodas starp 51 un 53. Gada piecdesmit otrā diena ir 21. februāris.
Romiešu skaitļu sistēmā 52 tiek pierakstīts šādi — LII, bet binārajā skaitīšanas sistēmā piecdesmit viens ir 1101002, oktālajā skaitīšanas sistēmā — 648 un heksadecimālajā skaitīšanas sistēmā — 3416. Piecdesmit divi ir pāra skaitlis.
Ķīmisko elementu periodiskā tabulā piecdesmit divi ir telūra (Te) atomskaitlis. Klavierēs ir 52 baltie taustiņi. Parastajā gadā ir 52 nedēļas. Meksikas tālsarunu kods.
Dānijas futbola Superlīga
Dānijas Superlīga (da) ir augstākā futbola līga Dānijā. Tajā piedalās 12 komandas. Superlīga UEFA futbola līgu 2022. gada rangā ierindojās 18. vietā. Superlīgā ir spēlējuši daži slaveni spēlētāji, piemēram Ēriks Džemba-Džemba un Dame N`Doje. 2009.-10. gada sezonā tā bija 11. Eiropā apmeklētākā futbola līga ar vidējo apmeklējumu skaitu 8410.
Vēsture
Dānijas Superlīgu dibināja 1991. gadā, tā Dānijas futbola augstākās līgas statusā aizstāja pirmo divīziju. Sākumā tajā piedalījās 10 komandas. Dānijas Superlīgas atvēršanas sezona tika izspēlēta 1991. gada pavasarī. No 1991. gada vasaras turnīrs tiek spēlēts pēc rudens-pavasara sistēmas. 10 komandas izspēlēja pirmajā turnīra pusē divus apļus. Pavasarī divas pēdējas komandas tika pazeminātas, pārējo komandu punkti tika samazināti uz pusi, un 8 komandas aizvadīja vēl 2 apļus savstarpējo spēļu, kopā aizvadot 32 spēles sezonā.
1995.–96. gada sezonā komandu skaits palielinājās līdz 12, un līdz ar to mainījās arī sistēma. 12 komandas aizvadīja trīs apļus savstarpējo spēļu. No 2016.–2017. gada sezonas komandu skaits tika palielināts līdz 14.
Sponsori
1995.-96. gada sezonā par līgas sponsoru kļuva Coca-Cola, un līgu pārdēvēja par Coca-Cola Ligaen. Nākamajā sezonā par sponsoru kļuva Faxe Brewery, un līga mainīja nosaukumu uz Faxe Kondi Ligaen. No 2001.-02. gada sezonas par sponsoru kļuva Scandinavian Airlines System un līgas nosaukums mainījās uz SAS Ligaen. No 2010. līdz 2014. gadam līgai nebija galvenā sponsora. 2015. gada janvārī par līgas sponsoru kļuva apdrošināšanas kompānija Alka, un līgas nosaukums tagad zināms kā Alka Superliga.
Sistēma
No 2017. līdz 2020. gadam līgā piedalījās 14 komandas. Čempionāta pirmajā posmā tās aizvada divu apļu turnīru ar spēlēm savā un pretinieku laukumā. Katra komanda nospēlē 26 spēles. Otrajā posmā pirmās sešas komandas aizvada vēl divus savstarpējos apļus, noskaidrojot čempionu. Pārējās 8 komandas tiek sadalītas 2 grupās arī aizvadot vēl divus apļus. Grupas pirmās divas komandas kvalificējas izslēgšanas spēlēm par vietu UEFA Eiropas līgā, bet pēdējās divas komandas piedalās izslēgšanas spēlēs kopā ar 1. divīzijas komandām par palikšanu līgā. 2020. gadā komandu skaits tika samazināts līdz 12.
Čempioni
Kopā 8 komandas ir ieguvušas čempiona titulu. Visvairāk reizes to ir ieguvusi FC København — 15 reizes, pašreizējie čempioni ir FC København .
AT4
AT4 jeb Pansarskott m/86 ir 84 mm kalibra vienreizējai lietošanai paredzēts prettanku ierocis. To konstruēja Zviedrijas kompānija Saab Bofors Dynamics (agrākais Bofors Anti Armour Systems) Försvarets Fabriksverk fabrikā, un to vēl joprojām ražo Saab Bofors Dynamics Karlstādē.
AT4 konstruēts, par pamatu ņemot 74 mm Pskott m/68 (Miniman), kuru izstrādāja 1960. gados. Zviedrijā ierocim ir nosaukums Pansarskott m/86 (no sv — "tanku šaujamais"). Eksporta varinats ir AT4 (no en — "prettanku"). ASV adaptētās versija nosaukta par M136.
Speciāli izmanotošanai pilsētas apstākļos tika izveidota versija AT4-CS (no — "ierobežota telpa"). Tam aizmugures daļā izvietots sālsūdens pretsvars, lai absorbētu atpakaļ ejošo liesmu, tādējādi ļaujot kareivjiem šaut no slēgtām telpām.
Teodors Papaluks
Teodors Teo Papaluks (el; dzimis Atēnās, Grieķijā) ir profesionāls grieķu basketbolists, spēlē saspēles vadītāja pozīcijā, Grieķijas valstsvienības dalībnieks, pašlaik (2011) pārstāv Izraēlas klubu Telavivas "Maccabi". 2006. gada Eiropas gada labākais spēlētājs. Seškārtējs Krievijas čempions kopā ar Maskavas CSKA.
Kopā ar Grieķijas izlasi izcīnījis Eiropas čempiontitulu 2005. gadā, sudraba medaļu 2006. gada Pasaules čempionātā.
Hiperteksts
Datorikā hiperteksts ir lietotāja saskarnes paradigma dokumentu attēlošanā, kas satur automatizētas šķērsatsauces uz citiem dokumentiem, kuras sauc par hipersaitēm. Hipersaites izvēle liek datoram nekavējoties attēlot saistīto dokumentu.
Dokuments var būt gan statisks (iepriekš sagatavots un saglabāts), gan dinamiski radīts (kā atbilde lietotāja ievadei). Labi izveidota hiperteksta sistēma var ietvert vai aizstāt daudzas citas lietotāja saskarnes paradigmas, tādas kā izvēlnes un komandrindas, un var tikt lietota gan statiskās šķērsatsaucošu dokumentu kolekcijās, gan arī interaktīvās lietojumprogrammās. Dokumenti un lietojumprogrammas var būt gan lokālas, gan atrasties datortīklā, piemēram, Internetā. Pazīstamākā hiperteksta implementācija ir Globālais tīmeklis.
Bieži vien terminu "hiperteksts" lieto arī lai apzīmētu hipervidi.
Biovara
Biovaras (Biopower) jēdzienu pirmais lieto Mišels Fuko, bet vēlāk arī G. Agambens, A. Negri un M. Harts, lai apzīmētu īpašu varas formu, kura veic indivīdu kontroli un optimizēšanu, kas ir atšķirīga no varas formas, kura dominējusi aptuveni līdz 17 g.s. vidum un kuru raksturoja noteikta valdnieka vara un indivīdu atrašanās šīs noteiktās varas ietekmē. Biovara ir decentralizēta varas forma, kura sevi izplata caur dažādām sabiedriskām institūcijām, kā piemēram, skolām, armijas struktūrām, fabrikām un psihoneiroloģiskajām klīnikām.
Šrī Aurobindo
Šrī Aurobindo Gošs (bn, dzimis, miris ) bija bengāļu izcelsmes indiešu nacionālists, dzejnieks, filozofs, mistiķis, jogs un guru. Integrālās jogas pamatlicējs.
Biovara
Biovara. M. Fuko
M. Fuko ar šo jēdzienu apzīmē varas tehnoloģiju, ar kuru tiek panākta kontrole pār individuāliem ķermeņiem un veselām populācijām. M. Fuko biovaras parādīšanos saista ar varas paradigmu maiņu. Ja līdz 17. gs. sabiedrībā varu īstenoja augstākā vara, draudot ar nāvi, tad modernajā sabiedrībā, kurā kontroli ir jāizskaidro racionāli, uzsvars tiek likts uz nepieciešamību dzīvot. No disciplīnas sabiedrības notiek pāreja un kontroles sabiedrību. Ja disciplīnas sabiedrībā cilvēks tika uztverts kā mašīna, kas ir jāuzlabo, lai veicinātu produktivitāti, un tas varētu veiksmīgi integrēties ekonomiskajās sistēmās, tad kontroles sabiedrībā indivīdu ietekmēšana tiek veikta ar biopolitikas palīdzību, kontrolējot katru indivīdu atsevišķi un pārveidojot viņu atbilstoši valsts ķermeņa nepieciešamībai. Indivīda kontrole šāda tipa sabiedrībā tiek attaisnota ar imperatīvu, kas paredz nepieciešamību uzturēt sabiedriskā ķermeņa dzīvību. Fuko norāda uz īpašām disciplinārajām tehnoloģijām, kas nodrošina indivīda pārveidošanu par pakļāvīgu un produktīvu ķermeni. Šīs disciplinārās procedūras tiek īstenotas slimnīcās, skolās, darba cehos, kā arī psihoneiroloģiskajās klīnikās. Šīs vietas, pārņemot kontroli pār cilvēka telpu, iedēsta indivīdā nepieciešamos uzvedības modeļus, standartizē un optimizē rīcību. Ja agrāk (aptuveni līdz 17 gs. vidum) vara aktivizējās tikai tad, kad tika apdraudēta tās autoritāte, tad kopš varas formu maiņas tā caur šīm iestādēm iekļūst sabiedrības iekšienē un izvērš daudz efektīvāku kontroli.
Šrī Aurobindo
Dzīvesgājums
Dzimis Kalkutā ārsta Krišnas Dhana Goša (Ghose) un viņa sievas Svarnalatas Boses ģimenē. No septiņu gadu vecuma izglītojās Anglijā, studēja Kembridžas Universitātē. 1893. gadā atgriezās Britu Indijā. Gadsimta sākumā izvirzījās par vienu no bengāļu nacionālās kustības līderiem. Būdams apcietinājumā, sāka nodarboies ar garīgo praksi. 1910. gadā, vairīdamies no britu policijas, apmetās Pondičeri pilsētā, tolaik Francijas kolonijā, kur kopā ar savu līdzgaitnieci Mirru Alfasu (sauktu par Māti) sāka propagandēt integrālās jogas mācību.
Biovara
Biovara. M. Fuko
Tomēr, lai arī vara ir represīva un apspiedoša, vēlākajos darbos Fuko uzsver arī tās produktīvo funkciju, apgalvojot, ka indivīda un varas attiecības nav tikai akla indivīda pakļaušanās kādai varai, bet sava veida dialogs, kurā veidojas zināšanas un tieši attiecībās ar varu veidojas indivīda patība. Fuko raksta:
Biovara. A. Negrī un M. Harts
Harta un Negrī darbā „Impērija” biovara ir visaptverošs jēdziens. Viņuprāt visas mūsdienu politika ir biopolitika, veids, kā kontrolēt sabiedrību no iekšienes. Viņi savu ideju par biovaru, kā Impērijas drošības un integritātes uzturētāju, sapludina ar Ž. Delēza ideju, par to, ka kontroles sabiedrībā nepieciešamo uzvedības modeļu iedēstīšana nenotiek vairs tikai ar disciplinārām institūcijām — slimnīcām, skolām, darba vietām, - bet šīs pārveidošanas stratēģijas ir imanentas pašai eksistencei kontroles sabiedrībā. Par biovaras subjektu cilvēks kļūst ikdienā, katrs ikdienas solis ir biovaras noteikts un ar netiešām kontroles procedūrām novadīts nepieciešamajiem mērķiem. Tādēļ Negri un Harta izpratnē biopolitika ir vērsta uz to, lai vara izplatītos caur indivīda apziņu un ķermeni.
Harts un Negri atklāj, ka šī vara tiek īstenota transnacionālo korporāciju uzturēšanai, kuras ir nolēmušas pasauli sadalīt biopolitiski un biovaras kulminācija ir attiecināma uz kapitālistisku sabiedrību. Šādā sabiedrībā kapitālistiskā ražošana, radot dažādas vajadzības, atraisa indivīdu enerģiju, kuri pūlas šīs vajadzības sasniegt un šo enerģiju ekonomiskie monopoli izmanto savās interesēs. Darba "Impērija" revolucionāro patosu veido K.Marksa un Ž. Delēza idejas, kas apvienotas kristietības leģendu par Asīzes Francisku, kurš atsacījās no disciplinārās sabiedrības, tā vietā izvēloties prieka pilnu dzīvi. Harts un Negrī uzsver, ka arī šobrīd mēs esam līdzīgā situācijā, kad pret varas ļaunumu mums ir jāvēršas atsakoties un izvēloties alternatīvu dzīves modeli. Lai veicinātu attālināšanos no šīs uzspiestās varas, Harts un Negrī aicina uz ķermeņa dumpi, kas izpaustos, kā establišmenta racionalizēta ķermeņa pārveidošana, veicot tetovējumus, durot pīrsingu u. c. veidos, izmantojot sava ķermeņa potenciālu, sarautu saites ar represīvo varu. Harts un Negrī atzīst, ka indivīdu ķermenis satur milzīgu potenciālo enerģiju, kas var tikt izmantota, lai atbrīvotos no represīvajām procedūrām. Šobrīd ar šo potenciālu manipulē milzīgie ekonomiskie konglomerāti, bet pastāv iespēja revolucionizēt šo represīvo stāvokli un atbrīvoties no tā. Atšķirībā no Fuko, šis biovaras traktējums uzsver tās represīvo dabu un redz to, kā draudīgu, ar indivīda laimi nesavienojamu spēku, no kura ir jāatsvabinās.
Biovara. G. Agambens
Līdzīgi, kā Harts un Negrī, arī Agambens biovaru uzskata par pamatu visām varas formām, tomēr viņa biovaras izpratne atšķiras. Kā uzskatāmāko paraugu biovarai, Agambens min koncentrācijas nometni. Viņaprāt šī Eiropas vēstures „trauma” nav atkritiens barbarismā, bet ir likumsakarīgs civilizācijas un likuma attīstības rezultāts. Pēc Agmabena, vara vienmēr balstās uz tiesībām atņemt kādam dzīvību — šo parādību viņš analizē izmantojot Homo Sacer jēdzienu, ar to saprotot indivīdu Romas likumos, kurš likuma pārkāpuma dēļ ir kļuvis neaizskarams un tai pat laikā valstij ir tiesības viņu leģitīmi nogalināt. Indivīds tiek padarīts par „kailo dzīvību” — viņam tiek atņemts pilsoņa apvalks un viņa dzīvība pieder valstij. Biovara izpaužas spējā noteikt šo izņēmuma stāvokli un uzurpēt varu pār kailajām dzīvībām. Koncentrācijas nometne ir kā telpa, kurā izmitināt tos, kas ieguvuši izņēmuma stāvokli un kļuvušo par kailajām dzīvībām varas rokās.
Mazā degunradžvabole
Mazā degunradžvabole (la) ir briežvaboļu dzimtas vabole, kas ir sastopama arī Latvijā.
Apraksts
Salīdzinoši neliela vabole, kuras garums ir no 9 līdz 16 mm. Tā ir melna, retāk brūngani melna, ar mirdzumu. Ķermenis pagarināts un stipri izliekts. Dzimumu dimorfisms izpaužas ar galvas "ragu" uzbūvi: tēviņam rags ir liels, bet mātītei neliels, novietots uz pieres vīles.
Satversmes tiesas lietu par applūstošām teritorijām saraksts
Izspriestās
2007. — apmierināta Ādažu novada iedzīvotāju sūdzība par teritorijas plānojuma daļu, kas paredzēja Lielā Baltezera applūstošās teritorijas apbūvi.
2008. — vienai tiesnesei atbalstot pieteicējus, noraidīts PCTVL un SC Saeimas deputātu pieteikums par detālplānojumu teritorijai Rīgā, ap Ķengaraga dīķi.
Saistītā lieta
Lieta Nr. 2007-11-03 (par Rīgas brīvostas teritorijas plānojumu) arī skāra applūstošas teritorijas, bet spriedumā, lai atzītu plānojumu par prettiesisku, Satversmes tiesai pietika ar citu tā trūkumu izvērtējumu.
53 (skaitlis)
53 (piecdesmit trīs) ir naturāls skaitlis, kas veselo skaitļu rindā atrodas starp 52 un 54. Gada piecdesmit trešā diena ir 22. februāris.
Romiešu skaitļu sistēmā 53 tiek pierakstīts šādi — LIII, bet binārajā skaitīšanas sistēmā piecdesmit trīs ir 1101012, oktālajā skaitīšanas sistēmā — 658 un heksadecimālajā skaitīšanas sistēmā — 3516. Piecdesmit trīs ir nepāra skaitlis.
Bišu dzeņu dzimta
Bišu dzeņu dzimta jeb bišķērāju dzimta (Meropidae) ir viena no zaļvārnveidīgo kārtas (Coraciiformes) putnu dzimtām. Bišu dzeņu dzimtā ir 27 sugas, kas iedalītas 3 ģintīs.
Lielākā daļa bišu dzeņu dzimtas sugas dzīvo Āfrikā un Āzijā. Eiropā un Latvijā ir sastopama viena suga — bišu dzenis (Merops apiaster). Arī Austrālijā un Jaungvinejā mājo tikai viena suga — varavīksnes bišu dzenis (Merops ornatus). Lielākā daļa bišu dzeņu mājo atklātā, sausā ainavā, savannā, skrajos mežos un krūmājos. Tomēr dažas sugas apmetas uz dzīvi mežā, lai gan arī šīs sugas izvēlas mežmalas, upju krastus un ceļmalas.
Izskats un īpašības
Bišu dzeņu dzimtas putni savstarpēji ir ļoti līdzīgi. Tie ir līdzīgi arī zaļvārnveidīgo kārtas zivju dzenīšiem un zaļajām vārnām. Tie ir mazi līdz vidēji lieli putni, to ķermeņa garumi atkarībā no sugas ir 15—35 cm. Vislielākais šajā dzimtā ir zilbārdas bišu dzenis (Nyctyornis athertoni), bet mazākais zaļais bišu dzenis (Merops orientalis).
Tiem ir lielas galvas, īsi kakli, īsas kājas un košs apspalvojums. Spārni bišu dzeņiem var būt divejādi — noapaļoti un smaili. Spārnu forma ir atkarīga no tā, kādi barošanās un migrācijas ieradumi ir atbilstošai sugai. Īsāki un noapaļotākas formas spārni ir sugām, kas ir nometnieces un kuras lido īsākas distances barojoties. Sugas ar slaidākiem spārniem ir migrējošas. Bišu dzeņiem knābji ir nedaudz līki, gari, un ar smailu, asu galu. Tas lidojumā veikli satver kukaiņus un mazākos uzreiz samaļ knābī. Pēdas bišu dzeņiem ir vājas, un uz zemes tas pārvietojas gandrīz šļūcot. Toties pirkstiem ir asi nagi, kas ļauj noturēties uz vertikālas virsmas.
Apspalvojums kopumā ir ļoti košs un krāsains. Tas ļoti bieži ir zaļš, vai vismaz daļa no apspalvojuma ir zaļa. Divām sugām (dienvidu sarkanais bišu dzenis (Merops nubicoides) un ziemeļu sarkanais bišu dzenis (Merops nubicus)) dominējošā krāsa ir sarkanā, bet vienai (sārtais bišu dzenis (Merops malimbicus)) gaiši sārtā. Abi dzimumi ir gandrīz vienādi. Dažām sugām, piemēram, tēviņiem acis ir sarkanas, bet mātītēm brūnas. Eiropas bišu dzeņa (Merops apiaster) dzimumiem reizēm var būt atšķirīga muguras krāsa: tēviņiem tā vienmēr ir zeltaina, bet mātītēm var būt arī zaļa. sarkanbārdas bišu dzenim (Nyctyornis amictus) katram dzimumam ir atšķirīgs apspalvojums, toties varavīksnes bišu dzeņa (Merops ornatus) dzimumiem ir atšķirīgas astes.
Uzvedība
Bišu dzeņi ir ļoti sociāli. Pārī dzīvojošie putni mēdz reizēm sēdēt tik tuvu viens otram, ka to ķermeņi saskaras. Nakts laikā tie bieži nakšņo grupā, sasēduši viens pie otra vienā līnijā. Dažas sugas ir sociālas ne tikai pēc mazuļu izaudzināšanas, bet tās veido arī ligzdošanas kolonijas. Bišu dzeņi daudz laika velta ne tikai ēšanai, bet arī dažādām aktivitātēm, kas vairo komforta sajūtu, kā sauļošanos, pēršanos smilšu vai ūdens "vanniņās". Peldoties seklos ūdeņos, bišu dzeņi pat ienirst zem ūdens uz īsu brīdi un atkal iznirst. Visas šīs aktivitātes palīdz atbrīvoties no spalvu un ādas parazītiem.
Barība
Bišu dzeņi barojas ar daudziem, dažādiem kukaiņiem. Tie var būt tauriņi, mušas, vaboles, spāres, cikādes, termīti, sienāži, naktstauriņi, bites un lapsenes. Pēdējās divas daudzām sugām ir iecienītākie medījumi. Novērojot dažādu sugu bišu dzeņus bišu un lapseņu patērētais daudzums variē no 20—96%, bet vidējais ir 70%.
Ligzdošana
Bišu dzeņi veido monogāmus pārus, bet lielākā daļa ir kopā tikai uz vienu sezonu, lai gan dažām sugām pāris turas kopā ilgāku laiku. Pastāv uzskatas, ka migrējošās sugas veido jaunu pāri katru gadu. Daudzām sugām tēviņš piesaista mātītes uzmanību, tai atnesot kādu nomedītu kukaini.
Bišu dzeņi ligzdo alā, kura tiek izrakta zemē. Ala var atrasties gan stāvākā upes krastā, gan klinšu atsegumu mīkstākā iezī, gan tieši zemes horizontālajā virsmā. Alu rok pāris kopīgi. Ar asajiem knābjiem augsne tiek drupināta, bet ar kājām izkašāta laukā. Ir sugas, kas rok alas viena otrai tuvu blakus, veidojot ligzdojošas kolonijas. Reizēm pāris izrok vairākas alas, radot iespaidu par koloniju. Ala tiek rakta apmēram 20 dienas. Šajā laikā bišu dzeņu knābji nodilst. Katru vairošanās sezonu ala tiek rakta no jauna, ļoti reti tā tiek izmantota 2 gadus pēc kārtas. Pamestajās bišu dzeņu alās labprāt iekārtojas citi putni, čūskas, vai sikspārņi.
Hipersaite
Hipersaite (en) jeb vienkārši saite ir norāde uz citu dokumentu vai resursu hiperteksta dokumentā. Hipersaites ir viens no Tima Bērnersa-Lī radītā Vispasaules tīmekļa pamatiem.
Hipersaites HTML
Tims Bērnerss-Lī ieraudzīja iespēju izmantot hipersaites, lai saistītu Internetā jebkādas informācijas vienības savā starpā. Hipersaites bija Vispasaules tīmekļa izveidošanas pamatā.
2011. gada Jaunais Vilnis
10. starptautiskais jauno izpildītāju konkurss "Jaunais Vilnis" norisinājās 2011. gadā, laika posmā no 26. jūlija līdz 31. jūlijam. Konkurss notika Dzintaru koncertzālē, Jūrmalā. Latviju konkursā pārstāvēja LieneCandy. Konkursā pirmo reizi piedalījās pārstāvji no Lietuvas un Togo, taču pēc pāris gadu pārtraukuma konkursā atgriezās ASV, Kirgizstāna, Polija un Uzbekistāna. Pirmajā dienā Latvijas pārstāve ieņēma 3. vietu ar 118 punktiem. Pēc otrās dienas Latvijas pārstāve ieņēma 5. vietu. Kopvērtējumā LieneCandy ierindojās 8. vietā, konkursā uzvaru guva Džeidens Filders (ASV).
Hipersaite
Hipersaites HTML
HTML valoda saites norāda izmantojot <a> elementus (enkurus).
Hipersaites XML
W3C rekomendācija XLink (XML Linking Language) nosaka vienkāršu (līdzīgu HTML) veidu, kā veidot saites XML dokumentos.
Hipersaites citās tehnoloģijās
Hipersaites tiek plaši izmantotas PDF dokumentus, tekstprocesoru dokumentos, izklājlapās un citur.
Kā strādā hipersaites HTML
Saitei ir divi gali — enkurs un virziens. Saite sākas no izejas enkura un norāda uz mērķa enkuru. Tomēr terminu "saite" parasti attiecina tikai uz izejas enkuru, bet mērķa enkuru sauc par mērķi.
Visizplatītākais saišu mērķis ir Vispasaules tīmekļa URL. Tas var norādīt uz dokumentu, piemēram, tīmekļa lappusi, citu resursu, vai pat noteiktu dokumenta daļu. Pēdējais tiek panākts ar HTML elementu "name" un "id" atribūtiem. Dokumenta pozīcijas vietrādi veido dokumenta adreses vietrādis, kuram galā pievieno virkni "#nosaukums".
Saites tīmekļa pārlūkprogrammās
Tīmekļa pārlūkprogramma saiti parasti attēlo izceļot to, piemēram, ar citu krāsu, fontu vai stilu.
Grafiskajā lietotāja saskarnē peles kursors var mainīt izskatu, kad to novieto virs saites. Lielākā daļā grafisko pārlūkprogrammu, ja tīmekļa lappusē nav norādīts savādāk, saites attēlo kā pasvītrotu tekstu zilā krāsā, ja saite vēl nav apmeklēta, vai pasvītrotu tekstu purpura krāsā, ja saite ir iepriekš apmeklēta. Kad lietotājs aktivizē saiti (piemēram, uzklikšķinot uz tās ar peli), pārlūkprogramma attēlos saites mērķi. Ja mērķis nav HTML fails, atkarībā no faila veida, pārlūkprogrammas un tās spraudņiem, faila atvēršanai var tikt aktivizēta cita programma.
HTML var saturēt šādas saites pazīmes:
Saite tiek realizēta ar HTML <a> elementu:
<a href="URL" title="saites nosaukums" class="saites klase">saites iezīme</a>
Kad kursors pārklāj saiti, atkarībā no pārlūkprogrammas un lietotāja saskarnes, var tikt parādīta tekstveida informācija par saiti:
Saite nofollow
Lai apkarotu surogātpastu, Google ir sadalījis atpakaļ saites uz nofollow un dofollow. Nofollow saites nepārsniedz svaru un rezultātā gandrīz neietekmē SEO.
Hipersaites kā Vispasaules tīmekļa valūta
Google meklētājprogramma izmanto saites popularitātes mērvienību PageRank, pēc kuras nosaka lapu izvietojumu meklēšanas rezultātos. Jo vairāk hipersaišu norāda uz kādu tīmekļa lappusi, jo tā iegūst augstāku reitingu.
Palermo FC
Palermo Football Club, plašāk zināms kā Palermo FC vai vienkārši Palermo, ir Itālijas futbola klubs no Palermo, Sicīlijā, kurš šobrīd spēlē Itālijas futbola čempionāta D sērijā. Izveidots 1900. gadā kā Anglo Panormitan Athletic and Football Club. Vēstures gaitā klubam bija vairāki nosaukumi. No 1987. līdz 2019. gadam bija pazīstams kā Unione Sportiva Città di Palermo. Savā vēsturē Palermo ir spēlējis dažādos Itālijas futbola līmeņos. Kluba futbolisti ir trīs reizes spēlējuši Itālijas kausa finālā.
Komandas oficiālās krāsas ir rozā un melna; tas devis komandai iesauku rosanero; mazāk zināma iesauka ir aquile, kas ir atsauce uz ērgli kluba logo un Palermo pilsētas ģerbonī.
Komanda mājas spēles aizvada Renco Barberas stadionā (iepriekš saukts La Favorita), kurā no 2007. gda ir vieta 36 871 skatītājiem. To uzbūvēja 1932. gadā, bet 1980. gadu beigās tika atjaunots un tajā tika aizvadītas 1990. gada Pasaules kausa spēles.
2019. gada jūlijā klubs tika izslēgts no B sērijas finanšu pārkāpunu un neesošas apdrošināšanas dēļ. Tā paša gada oktobrī klubs Unione Sportiva Città di Palermo tika atzīts par bankrotējušu. Atjaunotais klubs Palermo Società Sportiva Dilettantistica uzsāka 2019.—2020. gada sezonu D sērijā. Uzreiz pirmajā sezonā uzvarēja D sērijas I grupā un tika paaugstināts uz C sēriju. Līdz ar atgriešanos profesionālā līmenī 2020. gada 16. jūlijā tika pārdēvēts par Palermo Football Club (Palermo FC).
Latvijas Republikas Ekonomikas ministrija
Latvijas Republikas Ekonomikas ministrija ir vadošā valsts pārvaldes iestāde ekonomiskās politikas jomā. Tās galvenais uzdevums ir izstrādāt un īstenot valsts tautsaimniecības struktūrpolitiku, rūpniecības politiku, ārējo ekonomisko politiku, iekšējā tirgus politiku (precēm un pakalpojumiem), komercdarbības attīstības politiku, konkurētspējas un tehnoloģiju attīstības politiku, patērētāju tiesību aizsardzības politiku, būvniecības un mājokļu politiku un citu politiku normatīvajos aktos noteiktajās jomās. Ekonomikas ministriju politiskā līmenī vada ekonomikas ministrs.
Vēsture
Ekonomikas ministrija tika izveidota 1918. gadā kā Tirdzniecības un rūpniecības ministrija. Ministrija tika likvidēta pēc Latvijas inkorporācijas PSRS. 1991. gadā tā tika atjaunota kā Ekonomisko reformu ministrija, 1993. gadā tika pieņemts pašreizējais nosaukums. 2022. gadā, līdz ar Kariņa 2. valdības izveidi, enerģētikas, izņemot naftas produktu rezervju uzturēšanas un uzraudzības jomu, fuckcijas tika nodota jaunajai Klimata un enerģētikas ministrijai.
Jūtas "Jazz"
Jūtas "Jazz" (en) ir profesionāls ASV basketbola klubs, kas ir bāzēts Soltleiksitijā, Jūtas štatā, ASV. Klubs spēlē Nacionālās basketbola asociācijas Rietumu konferences Ziemeļrietumu divīzijā. Tas tika dibināts 1974. gadā kā Ņūorleānas "Jazz" un kopš dibināšanas brīža spēlē NBA.
Klubs ir izcīnījis astoņus savas divīzijas čempiontitulus, divreiz uzvarējis konferencē, taču nekad pastāvēšanas vēsturē nav uzvarējis NBA čempionātā. Mājas spēles aizvada EnergySolutions Arena.
Slavenākie spēlētāji "Jazz" vēsturē ir Pīts Maravičs, Karls Malons un Džons Stoktons.
Eiropa (nozīmju atdalīšana)
Eiropa var būt:
Avia B-534
Avia B-534 ir čehoslovāku vienvietīgais iznīcinātājs, ko izmantoja 2. pasaules kara laikā.
Vēsture
1930. gadā Čehoslovākijas uzņēmums Avia, kas izvietojas Prāgas piepilsētā, uzaicina galvenā inženiera amatā Fraņčesku Hovotnu. Viņa pirmais iznīcinātājs bija Avia B-34. Uzstādot uz šīs lidmašīnas dzinēju Hispano-Suiza 12Ycrs tika radīts prototips B-534. Pirmais lidojums notika 1933. gadā.
1937. gadā Cīrihes aviosalonā B-534 demonstrēja izcilu lidojuma sniegumu un ieguva vienu no labākā, tā laika iznīcinātāja, slavu. Šo reputāciju iznīcinātājs saglabāja līdz masveida monoplānu parādīšanos lielvalstu bruņojumā.
1937. gadā, līdz Minhenes krīzei, B-534 jau ražoja trīs gadus. No 445 izgatavotajām lidmašīnām 300 nonāca Čehoslovākijas Gaisa spēkos.
Pēc Čehoslovākijas okupācijas 1939. gada martā vācieši nodeva daļu no rekvizētajiem B-534 Ungārijai un Bulgārijai, kur tie piedalījās naftas ieguves vietu aizsardzībā no Sabiedroto bumbvedēju uzlidojumiem.
Modifikācijas
Pirmajai sērijveida modifikācijai B-534I bija koka propellers (prototipam metāla), atvērta pilota kabīne, divi ložmetēji lidmašīnas korpusā un divi zemajā spārnā. Izgatavotas 47 lidmašīnas.
Modifikācija B-543III bija aprīkota ar plūdlīniju (gaisa plūsmai) riteņu aizsargiem un savadāku gaisa tveres atveri. Izgatavotas 46 lidmašīnas, tai skaitā piegādātās Grieķijai un Dienvidslāvijai.
Pēdējai modifikācijai, B-534IV, atkal tika iebūvēta slēgta tipa kabīne. Izgatavotas 272 lidmašīnas. Šīs pašas modifikācijas lidmašīnas aprīkotas ar 20 mm mazkalibra lielgabalu, kas tika izgatavotas 35 eksemplāros.
1994. gada Tour de France
1994. gada Tour de France bija 81. Tour de France daudzdienu velobrauciens, kurš notika no 1994. gada 2. līdz 24. jūlijam. Dalībniekiem bijā jāveic 3978 km un to viņi paveica ar vidējo ātrumu - 38,383 km/h. Šogad velobraucienā 4. reizi pēc kārtas uzvarēja spānis Migels Indureins. Tūre veiksmīgi startēja arī latvietis Pēteris Ugrumovs, kurš izcīnot uzvaras 18. un 19. posmā, kopvērtējumā izcīnija augsto 2. vietu.
54 (skaitlis)
54 (piecdesmit četri) ir naturāls skaitlis, kas veselo skaitļu rindā atrodas starp 53 un 55. Gada piecdesmit ceturtā diena ir 23. februāris.